आलिया भट्ट और रणबीर कपूर ने क्या कर ली है सगाई? जानें क्या है सच्चाई  
मीडिया में आई खबरें
आलिया-रणबीर ने की सगाई
अफवाहों पर नहीं है कोई पुष्टि
बॉलीवुड एक्ट्रेस आलिया भट्ट (Alia Bhatt) और एक्टर रणबीर कपूर (Ranbir Kapoor) को लेकर आए दिन कोई न कोई खबर मीडिया के सुर्खियों में बनी रहती है. दोस्ती की अफवाहों पर डीएनए की रिपोर्ट माने तो कहा जा रहा है कि इस कपल ने पहले से ही सगाई कर ली है. डीएनए के रिपोर्ट्स के मुताबिक रणबीर कपूर ने स्विटजरलैंड के सेंट मॉरिट्ज में घुटने पर बैठकर आलिया भट्ट से सवाल पूछा था. हालांकि न तो आलिया और न ही रणबीर ने इस बात की पुष्टि की है. इस रिपोर्ट में यह भी कहा, 'हाल ही में एक अवॉर्ड शो में आलिया भट्ट के लिए रणबीर कपूर अपने घुटने पर बैठ गए. यह बिल्कुल वैसा ही था, जैसा उन्होंने स्विटजरलैंड के सेंट मॉरिट्स में किया था. रणलिया (जैसा कि रणबीर कपूर और आलिया भट्ट के फैन्स उन्हें बुलाते हैं) ने इंगेजमेंट पार्टी को सेलिब्रेट करने के लिए ग्रैंड पार्टी का आयोजन किया था. रणबीर कपूर के इस चार्म पर आलिया भट्ट शरमा भी गईं.' यह पूरी बातें डीएनए ने अपने रिपोर्ट में बताई.
आलिया और रणबीर की शादी की अटकलों के बारे में यह पहली रिपोर्ट नहीं है. आईएएनएस की रिपोर्ट के अनुसार, कपूर परिवार के एक करीबी सूत्र ने कहा कि ऋषि कपूर, रणबीर की आलिया के साथ शादी की तैयारियों के लिए वापस आ सकते हैं.'' आईएएनएस ने सूत्र के हवाले से कहा, ''ऋषि कपूर होमसिक हैं और घर लौटने के लिए बहुत उत्सुक हैं. उनके पास शादी के लिए प्लान है, लेकिन अभी वह लौटने के लिए पूरी तरह से तैयार नहीं हैं.”
आलिया भट्ट (Alia Bhatt) और रणबीर कपूर (Ranbir Kapoor) के बारे में कहा जाता है कि वे एक दूसरे को डेट कर रहे हैं और हाल ही में एक अवॉर्ड शो के दौरान दोनों के बीच कुछ ऐसा हुआ कि वीडियो वायरल हो गया. रणबीर कपूर और आलिया भट्ट का ये वीडियो जी सिने अवार्ड्स (Zee Cine Awards) के दौरान का है. कई फैन्स क्लब ने रणबीर कपूर और आलिया भट्ट के इस वीडियो को शेयर किया है.

A post shared by Ranbir Kapoor (@ranbirfanbase) on Mar 31, 2019 at 11:10pm PDT

आलिया भट्ट को 'राजी' फिल्म के लिए बेस्ट एक्ट्रेस (व्यूअर्स चॉयस) अवॉर्ड दिए जाने का ऐलान होता है तो रणबीर कपूर उन्हें गले लगाते हैं, लेकिन दोनों के बीच कन्फ्यूजन हो जाता है. आलिया भट्ट (Alia Bhatt) और रणबीर कपूर (Ranbir Kapoor) ये वीडियो सोशल मीडिया पर वायरल हो रहा है. इसी पुरस्कार समारोह में रणबीर कपूर को 'संजू' के लिए बेस्ट एक्टर के अवॉर्ड से से नवाजा गया है. आलिया भट्ट और रणबीर कपूर की जोड़ी अयान मुखर्जी की अगली फिल्म 'ब्रह्मास्त्र' में भी नजर आएगी. फिल्म में आलिया और रणबीर कपूर के साथ अमिताभ बच्चन भी लीड रोल में हैं. फिल्म के प्रोड्यूसर करण जौहर हैं.